Maušelis
Maušelis – ežeras Lietuvoje, Lazdijų rajone, 4,5 km į šiaurę nuo Seirijų miestelio, Statiškės miške. Ežero ilgis iš šiaurės vakarų į pietryčius – 0,47 km, plotis – iki 0,22 km. Altitudė 110,1 m. Krantai žemi, vietomis pelkėti, ištisai apaugę medžiais. Į pietus plyti pievos. Pietuose išteka upeliukas link D-2 upelio (Metelio ežero baseinas). Kiek atokiau į pietus įsikūręs Statiškės kaimas.